જીવનમાં સફળતા મળી જતી હોય છે અને મેળવવી પડતી પણ હોય છે. યુવાનીનો તોખારી મિજાજ કંઇ કંઇ મોટા કાર્ય સિદ્ધ કરવાના ધ્યેય રાખે છે અને શા માટે ન રાખે… આ જ તો સમય હોય છે જીવનને ઉજ્જવળ કરવાનો… સાથસહકાર, સુખસગવડ, પૈસોટકો બધું ત્યારે કામ આવે છે જ્યારે ખુદ કંઇ કરવાની ધગશ ધરાવતાં હોઇએ. મુંબઇની ઝૂંપડપટ્ટીમાં રહેતાં અસંખ્ય માનવીમાંથી એક એવી પ્રતિભા નીખરી આવી છે જેને અનુલક્ષીને ઉપર કહ્યું તે લાગુ પડે છે. આ યુવાનની ઝળહળતી સફળતા એ છે જે ચાંદસિતારાને સ્પર્શે છે, હા, સાચે જ!